**מרי קת'רין "מרי-קיי" לטורנו** **פלאו** (באנגלית: **Mary Kay Letourneau** 30 בינואר 1962 – 6 ביולי 2020) הייתה עבריינית מין ומורה אמריקאית, שהודתה באשמה בשנת 1997 בשני סעיפי אישום של אינוס סטטוטורי (יחסי מין עם קטין מתחת לגיל ההסכמה). הילד, ווילי פלאו, היה בן 12 שנים כאשר החל הקשר המיני בין השניים. הוא היה תלמידה בבית הספר היסודי בביורין, וושינגטון די. סי. בזמן שהמתינה לגזר הדין, לטורנו הביאה לעולם את בתם המשותפת.

בעוד שהמדינה ביקשה גזר דין של 7 וחצי שנים במאסר, לטורנו חתמה על הסדר טיעון שכלל 6 חודשים במאסר, 3 חודשים על תנאי, ניתוק קשר מפלאו למשך כל חייה ותנאים נוספים. המקרה שלה קיבל תשומת לב והתעניינות בינלאומית.

מעט לאחר שלטורנו השלימה 3 חודשים במאסר, המשטרה תפסה אותה במכונית יחד עם פלאו. השופט החליט לבטל את הסדר הטיעון והחזיר את גזר הדין המקורי - מאסר של 7 וחצי שנים. שמונה חודשים לאחר חזרתה לכלא, היא ילדה את ביתם השנייה. לטורנו הייתה במאסר בין השנים 1998–2004. לטורנו ופלאו נישאו במאי 2005, נישואים אלו נמשכו 14 שנה עד לפרידתם בשנת 2019.

שנותיה הראשונות
---------------

מרי קת'רין שמיטז נולדה ב-1962 בטוסטין (אנ'), קליפורניה, למרי אי (ששם נעוריה היה סוואר), כימאית לשעבר ולג'ון ג'י. שמיטז (אנ') (1930–2001), מורה במכללה קהילתית ופוליטיקאי.

לטורנו, שמשפחתה כינו אותה "מריי קיי" הייתה הילדה הרביעית מתוך 7 ילדים וגדלה בבית קתולי אדוק. אביה היה חבר באגודת ג'ון ברץ'. כשהייתה בת שנתיים, אביה החל בקריירה הפוליטית שלו, ורץ בהצלחה כרפוליקני לקבלת מושב בבית המחוקקים של קליפורניה. שמיטז היה סנטור מטעם מדינת קליפורניה ובקונגרס האמריקאי, כמו כן זכה בבחירות מיוחדות ובבחירות הכלליות בהמשך השנה.

ב-1972, אחיה השלישי של מרי טבע בבריכה בבית המשפחה, בקורונה דל מר (אנ'), קליפורניה, בזמן שמרי שיחקה עם אחד מאחיה במים הרדודים.

לטורנו הלכה לתיכון "קורנליה קונלי (אנ')", תיכון קתולי לנערות בקליפורניה. שם הייתה חברה בקבוצת המעודדות. בהמשך, לטורנו החלה את לימודיה באוניברסיטת אריזונה.

ב-1978 אביה נבחר מחדש לסנאט של קליפורניה כרפוליקני. הוא תכנן לרוץ לסנאט האמריקאי ב-1982, אבל הקריירה הפוליטית שלו ספגה פגיעה כשנתגלה באותה השנה שיש לו שני ילדים מחוץ לנישואים מרומן עם תלמידה לשעבר במכללת סנטה אנה (אנ') שם לימד מדעי המדינה. רומן זה גרם לפרידת הוריה של לטורנו, אך אלו חידשו את מערכת היחסים שלהם לאחר מכן.

נישואיה הראשונים
----------------

במהלך לימודיה באוניברסיטת אריזונה, מרי שמיטז נישאה לסטודנט בשם סטיב לטורנו, שלמד ביחד איתה וילדה לו ארבעה ילדים. מאוחר יותר אמרה לטורנו שהיא לא הייתה מאוהבת בסטיב, אבל נישאה לו בעקבות לחץ מהוריה. הזוג עברו לאנקורג', אלסקה. סטיב עסק כסבל בחברת התעופה "אלסקה איירליינס". אחרי שנה באלסקה, בעלה עבר לסיאטל, וושינגטון. שם, לטורנו ילדה את בנם השני. לטורנו סיימה את לימודי ההוראה באוניברסיטת סיאטל (אנ') ב-1989. לאחר מכן החלה ללמד תלמידי כיתה ב' בבית הספר היסודי "שורווד" בפרוור "ביורן (אנ')" בסיאטל.

במהלך נישואיהם, מרי וסטיב סבלו מקשיים כלכליים וניהלו רומנים מאחורי גבם האחד של השני. עורך דינה ושכנה לשעבר של לטורנו, דויד גרקי, העיד כי "היא עברה התעללות רגשית ופיזית על ידי בעלה" במהלך נישואיהם, וציין כי פעמיים "היא אושפזה בבית החולים ומשטרה הוזמנה", למרות זאת לא הוגשה תלונה מעולם. במהלך מאסרה במאי 1999, בני הזוג התגרשו, והיא קיבלה משמורת על ארבעת ילדיהם. בשנת 2010, לטורנו הפכה לסבתא.

עבירות, מעצרה וגזר דינה
-----------------------

ווילי פלאו (26 ביוני 1983) היה תלמידה של לטורנו החל מכיתה ב' ועד לכיתה ו' בבית הספר היסודי "שורווד". פלאו הוא צאצא למשפחה מסמואה. כאשר לטורנו הייתה בת 34, בקיץ 1996, מערכת היחסים בינה ובין ווילי פלאו, ילד בן 12, השתנתה מאפלטונית למינית. ב-18 ביוני 1996, המשטרה תפסה את לטורנו במגרש מכוניות עם פלאו. שם, לטורנו נראתה מזנקת למושב הקדמי בעוד פלאו מעמיד פני ישן במושב האחורי. היא ופלאו סיפקו שמות מזויפים כאשר נשאלו לזהותם, פלאו שיקר אודות גילו וטען כי הוא בן 18. פלאו הצהיר שלא התקיים מגע בין השניים. לטורנו טענה שהיא ובעלה נקלעו לוויכוח קשה ופלאו, שלטענת לטורנו היה חבר של המשפחה, היה עד לוויכוח בזמן ששהה בביתם בלילה וברח מהבית. לטורנו הוסיפה לטעון שהיא עזבה את ביתה על מנת למצוא אותו. לטורנו ופלאו נלקחו לתחנת המשטרה, שם קראו לאמו של פלאו. המשטרה פנתה לאמו של פלאו בשאלה האם תרצה להגיש תלונה כלשהי, אך היא הסכימה להשיבו ללטורנו. בהמשך טענה האם שבמידה והמשטרה הייתה מספרת לה על מה שקרה בין השניים ברכב ושפלאו זייף את גילו, היא לא הייתה מאשרת לו לחזור ללטורנו. לטורנו נעצרה במרץ 1997 לאחר שקרוב משפחה של בעלה פנה למשטרה.

לטורנו הודתה באשמה בשני סעיפים של אינוס קטין. בתה הראשונה מפלאו נולדה ב-29 במאי 1997, בזמן שהמתינה לקבלת גזר דינה. במקור, המדינה רצתה לדון אותה למאסר בן 7 וחצי שנים. לאחר שלטורנו חתמה על הסדר טיעון, מאסרה קוצר לשישה חודשים (שלושה על תנאי) וטיפול באורך 3 שנים כעבריינית מין. למרות זאת, היא לא נדרשה להירשם כעבריינית מין. כחלק מהסדר הטיעון, מרי לא יכלה ליצור קשר עם פלאו, חמשת ילדיה או כל קטין אחר. לטורנו נעשתה מושא עניין וסקנדל בצהובונים ולפי עדות מכריה, חוותה הידרדרות במצבה הנפשי.

ב-3 בפרואר 1998, שבועיים לאחר שהשלימה את מאסרה, לטורנו נמצאה על ידי המשטרה במכוניתה עם פלאו ליד ביתה. מרי טענה בהתחלה כי הייתה לבד במכונית. היא ופלאו מסרו שמות בדויים כאשר נשאלו לזהותם. למרות שדווח כי השניים קיימו יחסי מין ברכב, פלאו טען בפני השוטרים שהם התנשקו ושהוא נגע בירכיה, אך הם לא שכבו. נמצאו עדויות לכך שהשניים נפגשו כמה פעמים מאז שחרורה של לטורנו ב-2 בינואר. בעת מעצרה של לטורנו, המשטרה מצאה 6,200 דולרים (שווה ערך ל-11,000 דולר בשנת 2022) במזומן, בגדי תינוקות ואת דרכונה ברכב. כמו גם קבלות על סך 850 דולרים (שווה ערך ל-1,500 דולר בשנת 2022) ברכישות שהתקיימו מאז שחרורה, עבור בגדי גברים, נערים ופעוטות. לטורנו טענה שהכסף נועד לטיפולי עור ותשלום לעורך דינה (שטיפל בגירושיה מסטיב לטורנו) כמו כן טענה כי חלק מבגדי הגברים היו מתנות מקרובים וחלק קנתה עבורה משום שאהבה ללבוש בגדי גברים במידות גדולות.

בפברואר 1998, השופט ביטל את הסדר הטיעון שניתן ללטורנו והחזיר את גזר הדין של 7 וחצי שנות מאסר כיוון שהפרה את תנאי הסדר הטיעון. בראיונות ובספר שעסקו ביחסיה עם פלאו, לטורנו אמרה שהיא שכבה עם פלאו לאחר שחרורה הראשון בינואר. המשטרה טענה שלא נמצאה כל ראיה לכך שהשניים קיימו יחסי מין במכוניתה בזמן המעצר בפברואר. לטורנו ריצתה את מאסרה בבית מעצר לנשים בוושינגטון (אנ').

בזמן שריצתה את מאסרה השני בכלא, לטורנו ילדה לפלאו את בתם השנייה ב-16 באוקטובר 1998. באותה השנה, לטורנו ופלאו חיברו יחד ספר בשם "רק פשע אחד, אהבה" (בצרפתית: Un seul crime, l'amour) שפורסם בצרפת. ב-1999 פורסם בארצות הברית ספר שני בשם "אם לאהוב אותך זה לא נכון" שנכתב בשיתוף פעולה מינימלי מצד לטורנו וללא שיתוף פעולה מצד פלאו. במהלך מאסרה, לטורנו הורשתה לקבל ביקורים מילדיה, אבל נדחתה בקשתה להשתתף בלווית אביה.[דרוש מקור][מפני ש...] במהלך מאסרה, לטורנו לימדה את חברותיה לתא, יצרה ספרים מוקלטים לעיוורים, השתתפה במקהלת הכלא ו-"לעיתים נדירות פספסה מיסה בכנסייה". בשל היותה ידועה לשמצה בקרב האסירות, לטורנו הייתה לא פופולרית בקרב הנשים האחרות בכלא. לטורנו התחצפה לסוהרים ובילתה את חלק ממאסרה בבידוד. באחד המקרים, לטורנו נשלחה לבידוד באורך של חצי שנה לאחר שמכתבים שהיא ניסתה לשלוח לפלאו התגלו על ידי צוות הכלא.

פלאו נשר מהתיכון ואמו קיבלה משמורת על שתי בנותיו. פלאו נאבק עם דיכאון אובדני, אלכוהליזם וכן ניסה להתאבד במרץ 1999. בשנת 2002, משפחתו של פלאו תבעה את בית הספר "הייליין" ואת העיר דס מוינס, על סבל רגשי, אובדן יכולת להשתכר ועלויות גידול בנותיו בטענה שבית הספר ומשטרת דה מוין כשלו מלהגן עליו מפני לטורנו. לאחר משפט בן 10 שבועות, לא הוענקו להם פיצויים. עורכת הדין, אן ברמנר (אנ'), ייצגה את מחלקת המשטרה של דה מוין, עמיתה, מייקל פטרסון ייצג את בית הספר "הייליין".

שחרורה מהכלא ונישואיה לפלאו
---------------------------

לטורנו שוחררה מבית הכלא לתוכנית לשילוב בקהילה ב-4 באוגוסט 2004. יום לאחר מכן היא נרשמה כעבריינית מין מדרגה שניה (אנ') (סכנה בינונית) למשך שארית חייה.

בהמשך לשחרורה, פלאו, שהיה בן 21 באותה התקופה, ביקש מבית המשפט להסיר את האיסור עליה ליצור קשר עמו. לטורנו ופלאו נישאו ב-20 במאי 2005 בעיר וודנוויל (אנ'), וושינגטון, בטקס שהתקיים בייקב קולומביה (אנ'). כתבים מתוכנית הטלוויזיה "Entertainment Tonight (אנ')" זכו לגישה בלעדית לאירוע החתונה. כמו כן צילומים חלקיים מהחתונה הופצו באמצעי התקשורת השונים. לטורנו הצהירה כי היא מתכננת להביא לעולם ילד נוסף ולחזור לעסוק בהוראה. היא הבהירה שעל פי החוק מותר לה ללמד בבתי ספר פרטיים ובמכללות קהילתיות.

עורכת הדין אן ברמנר, שפגשה והתיידדה עם לטורנו במהלך שנת 2002 במסגרת התביעה האזרחית של פלאו, אמרה כי לטורנו החשיבה את יחסיה עם פלאו כ-"נצחיים ואינסופיים" וכן הוסיפה ואמרה ש-"דבר לא יכל להפריד בין השניים". בראיון שניתן ב-2006 בחדשות NBC, לטורנו הודתה שידעה כי "זה לא יהיה נכון לאפשר את מערכת היחסים, אבל ברגע שתמה שנת הלימודים היא וווילי חצו את הקו הזה". לטורנו אמרה כי "לא חלף במוחה" באותו הזמן שקיום יחסי מין עם פלאו יהווה פשע. בראיון מאוחר יותר, לטורנו הצהירה כי "לו מישהו אמר לי, אם מישהו היה אומר לי, שיש חוק ספציפי שאומר שזה פשע, לא ידעתי. אמרתי זאת שוב ושוב. לו הייתי יודעת, אם מישהו מכיר את אישיותי. רק עצם הרעיון ייחשב פשע". סדרת הטלוויזיה האמריקאית "ברברה וולטרס מציגה סקנדלים אמריקאים" סיקרה את המקרה בדצמבר 2015. המארחת ברברה וולטרס ראיינה את הזוג ובנותם.

ב-9 במאי 2017, לאחר 12 שנות נישואים, פלאו הגיש בקשה לגירושים מלטורנו, אך לאחר מכן משך אותה.

נכון לאפריל 2018, פלאו עבד בחנות למוצרי בניין וכדי ג'יי מקצועי ולטורנו עבדה כעזורת משפטית. מאמר שפורסם במגזין "פיפל" ציטט מקור פנימי שאמר "הם יודעים מה כולם חושבים על מערכת היחסים שלהם... ולא אכפת להם. מעולם לא היה להם אכפת. הדברים השגויים שקרו התרחשו כל כך מזמן. הם שני אנשים מבוגרים שחיים את חייהם".

לבסוף, הזוג התגרש באוגוסט 2019. בתחילת הנישואים, פלאו הצהיר שהוא לא היה קורבן והוא לא מתבייש במערכת היחסים. לפי מגזין "פיפל" במאי 2020, מקור לא ידוע המקורב לפלאו אמר כי "הוא רואה דברים בבירור כעת ומבין כי זו לא הייתה מערכת יחסים בריאה מתחילתה".

מותה
----

לטורנו נפטרה ב-6 ביולי 2020 בהיותה בת 58, בביתה בדס מוינס, וושינגטון לאחר מאבק בסרטן המעי הגס. פלאו ומשפחתו נכחו בלוויה למרות הפרידה. בצוואתה, לטורנו השאירה את רוב עזבונה לפלאו.

בתרבות
------

* בשנת 2000 שודר סרט טלוויזיה בשם "All-American Girl: The Mary Kay Letourneau Story (אנ')" בערוץ USA אודות מערכת היחסים בין לטורנו ופלאו.
* בשנת 2023 יצא סרט הדרמה "הצצה ליחסים" בכיכובן של ג'וליאן מור ונטלי פורטמן המבוסס באופן רופף על הפרשה.

ראו גם
------

* הבפיליה
* אונס סטטוטורי

הערות שוליים
------------

1. 1 2  Mary Kay Letourneau's Rape Case, Marriage, Kids, Peoplemag (באנגלית)
2. 1 2  SEATTLE POST-INTELLIGENCER STAFF AND NEWS SERVICES, Letourneau marries Fualaau amid media circus, www.seattlepi.com, ‏May 20, 2005
3. 1 2  Mary Kay Letourneau's Separation from Vili Fualaau is Final, Says Source: 'Everything is Split Up', Yahoo Entertainment, ‏2019-08-22 (באנגלית אמריקאית)
4. ↑  Mary Kay Letourneau Facts Of The Case - Full Story — The Politician's Family — Crime Library on truTV.com, web.archive.org, ‏2014-01-07
5. ↑  Pamela Warrick, The Fall From Spyglass Hill, Los Angeles Times, ‏1998-04-29 (באנגלית אמריקאית)
6. ↑  Mary Kay Letourneau Facts Of The Case - Full Story — Scandal of the Second Family — Crime Library on truTV.com, web.archive.org, ‏2014-01-07
7. ↑  Mary Kay Letourneau, teacher jailed for raping student, has died, report says, The Seattle Times, ‏2020-07-07 (באנגלית אמריקאית)
8. ↑  Mary Kay Letourneau Facts Of The Case - Full Story — Marrying "Mr. Right Now" — Crime Library on truTV.com, web.archive.org, ‏2014-01-07
9. ↑  Nina Golgowski, Mary Kay Letourneau, Vili Fualaau and kids tour New York as modern family: EXCLUSIVE PHOTOS, New York Daily News, ‏2015-04-10 (באנגלית אמריקאית)
10. ↑  Kim LaCapria, Mary Kay Letourneau becomes a grandmother, The Inquisitr, ‏2011-01-28 (באנגלית)
11. ↑  Mary Kay Letourneau Becomes Grandmother, Is Still Clueless, CafeMom.com (באנגלית)
12. ↑  Vili Fualaau Calls the Netflix Movie ‘May December’ a "Ripoff" of His Life Story, Biography, ‏2024-01-04 (באנגלית אמריקאית)
13. 1 2 3 4  VANESSA HO AND SAM SKOLNIK, Letourneau registers as sex offender, www.seattlepi.com, ‏Aug 4, 2004
14. 1 2 3  CNN.com - Boy, mom file suit over him having sex with teacher - May 13, 2002, edition.cnn.com
15. 1 2 3 4 5  Together Again? - Crime & Courts, Sex Scandals, Vili Fualaau, : People.com, web.archive.org, ‏2009-02-06
16. ↑  Mary Kay Letourneau Reveals First Sexual Encounter with Vili Fualaau, Peoplemag (באנגלית)
17. 1 2 3  Joe Jr Stennis, Equal Protection Dilemma: Why Male Adolescent Students Need Federal Protection from Adult Female Teachers Who Prey on Them, **Journal of Law & Education** 35, 2006, עמ' 395
18. 1 2 3  A love like no other, NBC News, ‏2006-06-03 (באנגלית)
19. ↑  Letourneau, Mary Kay (1962-2020), www.historylink.org
20. ↑  Mary Kay Letourneau Facts Of The Case - Full Story — The Deal Goes Dud — Crime Library on truTV.com, web.archive.org, ‏2012-04-21
21. 1 2 3 4 5  "PAROLE REVOKED, EX-TEACHER SENT TO PRISON IN TEEN SEX CASE". *Washington Post* (באנגלית אמריקאית). 2024-01-08. ISSN 0190-8286. נבדק ב-2024-03-13.
22. ↑  Mary Kay Letourneau and Vili Fualaau Through the Years, Peoplemag (באנגלית)
23. ↑  Tribune News Services, No-contact order lifted for ex-teacher in teen sex case, Chicago Tribune, ‏2004-08-07 (באנגלית אמריקאית)
24. 1 2  SPIN Media LLC, **SPIN**, SPIN Media LLC, 1998-06. (באנגלית)
25. ↑  Letourneau gets out of prison, NBC News, ‏2004-08-04 (באנגלית)
26. ↑  Austin Bunn, Prisoner of love, Salon, ‏2000-01-27 (באנגלית)
27. ↑  Gregg Olsen, **If loving you is wrong**, St. Martin's Press, 1999, ISBN 978-0-312-97012-3
28. ↑  Mary Kay Letourneau Facts Of The Case - Full Story — The Deal Goes Dud — Crime Library on truTV.com, web.archive.org, ‏2014-01-07
29. ↑  Ryan W. Miller, Who was Mary Kay Letourneau, the former teacher who raped her sixth-grade student and then married him?, USA TODAY (באנגלית אמריקאית)
30. ↑  Mary Kay Letourneau and her husband mark 10 years of marriage, News 3 WTKR Norfolk, ‏2015-04-09 (באנגלית)
31. ↑  A. B. C. News, Teen Tells of Affair With Teacher, ABC News (באנגלית)
32. ↑  Vili Fualaau's story is a sad one | The Seattle Times, archive.seattletimes.com
33. ↑  TRACY JOHNSON, Fualaau's suit says he wasn't protected from Letourneau, www.seattlepi.com, ‏March 21, 2002
34. ↑  SAM SKOLNIK, Schools, police absolved in Fualaau case, www.seattlepi.com, ‏May 20, 2002
35. ↑  SEATTLE POST-INTELLIGENCER STAFF AND NEWS SERVICES, Letourneau now allowed to see former student, www.seattlepi.com, ‏Aug 6, 2004
36. ↑  Letourneau and Fualaau, one year later, NBC News, ‏2006-05-31 (באנגלית)
37. ↑  Mary Kay Letourneau Says She 'Did Not Know' Having Sex with Her 12-Year-Old Student Was a Crime, Peoplemag (באנגלית)
38. ↑  Kristina Sgueglia, Husband files for separation from former teacher Mary Kay Letourneau, CNN, ‏2017-05-31 (באנגלית)
39. ↑  Mary Kay Letourneau's Husband, Vili Fualaau, Arrested for DUI: Report, Yahoo News, ‏2018-03-30 (באנגלית אמריקאית)
40. ↑  Mary Kay Letourneau 'Will Go to the Ends of the Earth' to Help Her Student-Turned-Husband: Source, Peoplemag (באנגלית)
41. ↑  Mary Kay Letourneau and Vili Fualaau Will Legally Separate by August 1: 'This Is the End', Peoplemag (באנגלית)
42. ↑  KOMO Staff, Report: This time it's really over between Mary Kay Letourneau, Vili Fualaau, KOMO, ‏2019-03-04 (באנגלית)
43. ↑  What's Next For LeTourneau? - CBS News, web.archive.org, ‏2013-11-04
44. ↑  Vili Fualaau Saw 'Things Clearly' After Split from Mary Kay Letourneau: Source, Peoplemag (באנגלית)
45. ↑  Vili Fualaau Speaks on Marriage to Mary Kay Letourneau, Says He Would Seek Help if He Was Attracted to a Child, Inside Edition, ‏2020-09-16 (באנגלית אמריקאית)
46. ↑  Vili Fualaau Says He'd 'Probably Go and Seek Some Help' If He Were Attracted to Someone Underage, Peoplemag (באנגלית)
47. ↑  Mary Kay Letourneau, teacher jailed for raping student, dies at 58, khou.com, ‏2020-07-07 (באנגלית אמריקאית)
48. ↑  Emily Bicks, Mary Kay Letourneau Dies of Cancer at 58, Heavy.com, ‏2020-07-08 (באנגלית אמריקאית)
49. ↑  Victor, Daniel (2020-07-08). "Mary Kay Letourneau, Teacher Who Raped Student and Then Married Him, Dies at 58". *The New York Times* (באנגלית אמריקאית). ISSN 0362-4331. נבדק ב-2024-03-13.
50. ↑  Clayton Davis, Julianne Moore and Natalie Portman Are Both Lead-Actress Oscar Worthy in Todd Haynes’ Delicious ‘May December’, Variety, ‏2023-05-21 (באנגלית אמריקאית)